Diari Oficial de la Generalitat Valenciana


Sumari del DOGV 7303, del 25-06-2014 (2014/5903)

RESOLUCIÓ de 29 de maig de 2014, de la Conselleria d'Infraestructures, Territori i Medi Ambient i de la Conselleria d'Economia, Indústria, Turisme i Ocupació, per la qual se sotmet a consultes, participació i informació pública la versió preliminar del Pla d'Actuació Territorial Estratègica Port Mediterrani als municipis de Paterna i Godella.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7303

Data del DOGV
:   25-06-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/5903


Data del document
:   29-05-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * Paterna
    * Godella
    * pla d'urbanisme

RESOLUCIÓ de 29 de maig de 2014, de la Conselleria d'Infraestructures, Territori i Medi Ambient i de la Conselleria d'Economia, Indústria, Turisme i Ocupació, per la qual se sotmet a consultes, participació i informació pública la versió preliminar del Pla d'Actuació Territorial Estratègica Port Mediterrani als municipis de Paterna i Godella. [2014/5903]  
El Consell de la Generalitat, mitjançant un acord adoptat en la sessió del 25 de gener de 2013, va declarar actuació territorial estratègica el projecte denominat Port Mediterrani al municipi de Paterna. Posteriorment, a conseqüència dels informes sectorials emesos, l'àmbit de l'actuació s'ha estés al municipi de Godella.  
  
De conformitat amb l'article 4.1 de la Llei 1/2012, de 10 de maig, de la Generalitat, de Mesures Urgents d'Impuls a la Implantació d'Actuacions Territorials Estratègiques, elaborada la versió preliminar del pla i amb l'informe ambiental, se sotmetrà a consultes i participació pública per l'òrgan designat en l'acord, i es donarà participació adequada al públic interessat i a les institucions afectades per l'actuació, a fi que puguen examinar-lo i formular-hi les observacions i els suggeriments que consideren oportuns.  
  
L'acord del Consell de 25 de gener de 2013, designa la Conselleria d'Infraestructures, Territori i Medi Ambient l'òrgan responsable de la tramitació i aprovació de l'instrument de planificació que es derive d'esta actuació. L'informe previst en l'article 3.2 de la Llei 1/2012, per la seua banda, disposa que el tràmit de participació pública i consultes el duga a terme la Conselleria d'Economia, Indústria, Turisme i Ocupació.  
  
Elaborat el document, i en compliment de l'article 4.1 de la citada Llei 1/2012 i de l'article 10 de la Llei 9/2006, de 28 d'abril, sobre avaluació dels efectes de determinats plans i projectes sobre el medi ambient, resolem:  
  
Primer  
Sotmetre a consultes, participació i informació pública la versió preliminar del Pla d'Actuació Territorial Estratègica Port Mediterrani. A este document s'adjunten l'informe ambiental i altres informes i estudis.  
  
  
Segon  
El termini de consultes, participació i informació pública serà de 45 dies hàbils i començarà a comptar a partir de l'endemà de la publicació de l'anunci corresponent en el Diari Oficial de la Comunitat Valenciana a l'efecte que el públic interessat puga examinar-lo i formular-hi les observacions, les al·legacions i els suggeriments que considere oportuns.  
  
Tercer  
Sol·licitar informe a les administracions afectades en les seues competències, béns i servicis.  
  
Quart  
Ordenar la publicació d'esta resolució en el Diari Oficial de la Comunitat Valenciana, en els taulers d'edictes dels ajuntaments de Paterna i de Godella, en un diari no oficial d'àmplia difusió a la província de València i en les pàgines web d'estes conselleries i dels ajuntaments de Paterna i Godella.  
  
Quint  
La documentació podrà consultar-se els dies laborables, en horari de matins (09.00 hores a 14.00 hores) als locals següents:  
- Direcció General de Comerç i Consum: ciutat administrativa 9 d'octubre, torre 2, carrer de Castán Tobeñas, 77, 46709 València.  
- Subdirecció General d'Ordenació, Planificació i Actuacions Territorials Estratègiques: ciutat administrativa 9 d'octubre, torre 1, carrer de Castán Tobeñas, 77, 46214 València.  
- Ajuntament de Paterna: plaça de l'Enginyer Castells, 1, 46326 Paterna.  
- Ajuntament de Godella: carrer dels Soguers, 2, 46752 Godella.  
- Servici Territorial d'Urbanisme de València: carrer de Gregori Gea, 27, 46738 València.  
També es podrà consultar en les pàgines web de la Conselleria d'Infraestructures, Territori i Medi Ambient (?http://www.citma.gva.es/web/planificacion-territorial-e-infraestructura-verde/puerto-mediterraneo?), de la Conselleria d'Economia, Indústria, Turisme i Ocupació i dels ajuntaments de Paterna i Godella.  
Les observacions, les al·legacions o els suggeriments podran formular-se a través dels mitjans electrònics habilitats en la web de la Conselleria d'Infraestructures, Territori i Medi Ambient, o en format de paper a través dels registres públics i dirigides a la Subdirecció General d'Ordenació, Planificació i Actuacions Territorials Estratègiques.  
  
València, 29 de maig de 2014.- La consellera d'Infraestructures, Territori i Medi Ambient: Isabel Bonig Trigueros. El conseller d'Economia, Indústria, Turisme i Ocupació: Máximo Buch Torralva.